b'\n_START_ARTICLE_\n\xc3\x81satr\xc3\xba\n_START_PARAGRAPH_\n\xc3\x81satr\xc3\xba (ausatruu) je pokret inspiriran starogermanskim politeizmom, to\xc4\x8dnije \xe2\x80\x94 nordijskim paganizmom koji se prakticirao prije pokr\xc5\xa1tavanja Skandinavije._NEWLINE_Postoje dva odsjeka \xc3\x81satr\xc3\xbaa koji se pojavljuju gotovo istovremeno, prvi na Islandu 1972. (\xc3\x8dslenska \xc3\x81satr\xc3\xbaarf\xc3\xa9lagi\xc3\xb0 - Islandska dru\xc5\xbeina \xc3\x81satr\xc3\xbaovaca) te drugi odsjek u SAD-u 1974. godine (Asatru Free Assembly)._NEWLINE_Rije\xc4\x8d \xc3\x81satr\xc3\xba se sastoji od dviju rije\xc4\x8di, \xc3\x81sa koja ozna\xc4\x8dava skupinu bogova iz nordijske mitologije (\xc3\x86sir se mo\xc5\xbee odnositi na Thora, Odina i sli\xc4\x8dne bogove) te tr\xc3\xba \xe2\x80\x94 koja ozna\xc4\x8dava vjeru, uvjerenje, povjerenje, iskrenost._NEWLINE_Osoba koja prakticira \xc3\x81satr\xc3\xba se naziva \xc3\x81satr\xc3\xbaarma\xc3\xb0ur (mno\xc5\xbeina \xc3\x81satr\xc3\xbaarmenn).'